cyanic-selkie/wikianc huggingface dataset:
Blåfelden rett opp
Løypa starter i Syvde ved havnivå, og har målgang på toppen av Blåfelden på 820 meter. Løypa er 4,38 km lang og går på det høyeste opp på 842 høydemeter ved passering Svartetua.
Vinnere
* I 2015 var det sterk vind og snø, så målgang ble flyttet fra Blåfelden til nær Svartetua, så løypa ble kortere enn normalt. ** I 2010 ble målgang flyttet lenger ned grunnet tett tåke på toppen av Blåfelden.
1783 Albitskij
1783 Albitskij er en hovedbelteasteroide og går i bane innenfor asteroidefamilien Adeona. Den ble oppdaget 24. mars 1935 av Grigoriy N. Neujmin ved Krim-observatoriet i Simeiz på Krimhalvøya.
Tory Belleci
Salvatore Paul «Tory» Belleci (født 30. oktober 1970 i Monterey, California) er en amerikansk film- og modellskaper, best kjent for sitt arbeid på TV-serien MythBusters.
Belleci har også jobbet på filmene Den skjulte trussel og Klonene angriper.
«Brødrene af Sand»
«Brødrene af Sand» er ei restaurert Ryfylke-jekt, og er blant de aller siste Ryfylke-jektene som fremdeles flyter. «Jekt» er det lokale navnet på denne fartøytypen, som vanligvis ville blitt kalt ei «jakt».
Båten ble bygget på Dokkskar i Yrkjesfjorden i 1866, og den gikk deretter på fart fra Østhusvik og Sand. I 1997 ble jekta overtatt av Ryfylkemuseet, som fikk den restaurert ved Hardanger Fartøyvernsenter. Fartøyet har siden 1999 blitt brukt av museet på forskjellige tokt i Boknafjord-området, og den leies også ut for turer.
Jekta er ca. 15 meter lang og litt over 5 meter bred. Masta er 19 meter høy og fører tre forseil; storseil, breifokk og toppseil. Rommet er innredet med køyer og bysse.
Venneforeninga for «Brødrene av Sand» har påtatt seg hovedansvaret for vedlikehold og drift av jekta, og stiller med frivillig skipper og mannskap på turer. I tillegg til mannskapet er det plass til 20 personer om bord.
Mil Mi-24
Mil Mi-24 (NATO-kallenavn: Hind) er et stort helikopter for kamp og troppetransport med kapasitet til 8 fullt utrustede soldater inkludert piloter. Helikopteret er blitt brukt siden 1976 av det sovjetiske luftforsvaret, dets etterfølgere, og over 30 andre nasjoner.
Dets NATO-navn er Hind og varianter blir identifisert med en ekstra bokstav. Eksport-versjonene, Mi-25 og Mi-35, er kalt Hind D og Hind E. Sovjetiske piloter kalte helikopteret «krokodillen».
Hind er basert på tropptransporthelikopteret Mil Mi-8 (NATO-kallenavn: Hip).
Husevåg
Husevåg er det største stedet på øya Husevågøy, som ligger mellom Vågsøya og Bremangerlandet i Kinn kommune i Vestland.
Øya har ingen butikk, og skolen blei nedlagt i 2002. Husevåg har ca. 26 fastboende, men mange av de tomme husene brukes som ferieboliger for utflyttede husevågere om somrene. Næringsgrunnlaget i Husevåg var tradisjonelt for det meste fiske og landbruk, og det er fremdeles aktive småbruk på øya.
Sverige under Sommer-OL 2000
Sverige under Sommer-OL 2000. 150 sportsutøvere, nittiåtte menn og femtito kvinner fra Sverige deltok i tjueto sporter under Sommer-OL 2000 i Sydney. Sverige kom på 18.-plass med fire gull-, fem sølv- og tre bronsemedaljer. Padleren Anna Olsson var Sveriges flaggbærer under åpningsseremonien.
The Perfect Nanny
«The Perfect Nanny» er en amerikansk sang fra Walt Disney-filmen Mary Poppins fra 1964. Den er skrevet av Richard B. Sherman og Robert M. Sherman.
Sangen høres fra begynnelsen av filmen og dens tema høres gjennom filmen som barnas ledemotiv. Den blir fremført av rollefigurene Jane Banks (spilt av Karen Dotrice) samt Michael Banks (spilt av Matthew Garber).
Sangen opptrer også i Cameron MacIntosh' musikaloppsetning. Melodien er her i et raskere tempo enn i Irwin Kostals originalarrangement.
Norsk versjon
Det var Birgit Strøm som skrev den norske teksten. Sangens norske tittel er «Den perfekte barnepike».
Blek vårsekkspinner
Blek vårsekkspinner (Dahlica charlottae) er en sommerfugl som tilhører familien sekkspinnere (Psychidae). Den er funnet spredt over hele Norge. Hunnen er larvelignende, mens hannen ser ut mer som en vanlig sommerfugl.
Utseende
Hannen er en liten til middelsstor (vingespenn 10,5-16 millimeter), spinkel og blek sekkspinner med tynt skjellkledte, delvis gjennomsiktige vinger. Antennene er tynne og trådformede og omtrent halvparten så lange som forvingene. Hodet og kroppen er brune. Vingene er lyst gråbrune, tynt kledt med ganske smale skjell. Hunnen er sjokoladebrun, fet og larvelignende, men med velutviklede antenner og bein, fasettøynene er ganske små. Larven omgir seg med en sigarformet larvesekk av silke kledt med sandkorn.
Levevis
Arten finnes mest i barskog, men kan forekomme opptil 1000 meter over havet i Norden. Larven eter mest mose, men også lav og alger. Larveutviklingen tar oftest ett år, kanskje av og til to. Hannen flyr i april-mai, noe senere lengst i nord.
Utbredelse
Arten er kjent fra Norden, Baltikum og fjellområdene i Mellom-Europa. I Norge er den funnet noen få steder nord til den sørlige delen av Nordland.
Tulipanslekta
Tulipaner (Tulipa) er en slekt i liljefamilien. De er meget populære blomster. De danner store løker og er ganske lettdyrket. Tulipanene fins i mange farger.
1784 Benguella
1784 Benguella er en hovedbelteasteroide. Den ble oppdaget 30. juni 1935 av Cyril V. Jackson ved Union Observatory i Johannesburg.
Tulipanslekta
De hører opprinnelig hjemme i Tyrkia, Sør-Europa og deler av Afrika og Asia. De ble populære i Europa på 1500-tallet. Tulipaner forbindes i dag særlig med Nederland.
De kom til Europa med nederlandske kjøpmenn fra Det osmanske rike (dagens Tyrkia). Det tidligste kjente tulipandyrkingen er fra 1559, i hagen til Johann Heinrich Herwart i Augsburg; popularisert i Holland i 1587 by Clusius. Tulipan-mania herjet Holland rundt 1630-årene.
Tulipantreet (1705), er en nordamerikansk magnolia, såkalt fra sine tulipanformede blomster.
Etymologi
Fra 1570, via nederlandsk eller tysk, tulpe, fra fransk, tulipe, fra tyrkisk, tülbent («turban», «tyll», «sammenbundet»). Den fulle formen av det tyrkiske ordet er representert i italiensk, tulipano, spansk, tulipan, men endingen -an forsvant i germanske språk, hvor det ble misforstått som en endelse.
Eksterne lenker
Сепкілгүл
Svart l
Svart l (Arctornis l-nigrum) er en sommerfugl i gruppen børstespinnere (Lymantriidae). Denne hvite arten ligner på seljebørstespinner (Leucoma salicis), men skiller seg fra denne på at den har en liten, C-formet mørk tegning i forvingen.
Utseende
En middelsstor (vingespenn 37–56 mm) spinner, helt hvit bortsett fra en liten, C-formet, brun tegning på forvingen. Begge kjønn har fjærformede antenner, hos hunnen ganske smale. Vingene er temmelig brede, forvingene avrundet trekantede. Larven er mørk med brunrøde lengdestriper, kledt med kvaster av brunoransje, grå og hvite (det siste på sidene) hår. Hodekapselen er blå med brunoransje striper.
Levevis
Arten finnes i edelløvskoger og bøkeskoger. Larvene lever på bøk, lind og eik, av og til også på andre løvtrær. De voksne sommerfuglene flyr om natten i juni – juli. Hannene, men ikke hunnene, kommer gjerne til lys. Arten overvintrer som halvvoksne larver. Larvene er overraskende spreke, de kan løpe raskt over underlaget og også hoppe ved å krumme kroppen sammen og brått rette seg ut, for å unnvike en fiende.
Utbredelse
Arten finnes i Sør- og Mellom-Europa og videre østover til Kina og Japan, også sør til Nepal. I Norden finnes den bare i et begrenset område i det østlige Danmark (mangler på mesteparten av Jylland) og det sørligste Sverige (nordover til Göteborg) inkludert Öland. De siste årene er den også funnet et par ganger i det sørligste Finland.
Alex Møklebust
Alexander «Alex» Møklebust (født 29. januar 1971) fra Tønsberg var grunnleggeren (sammen med Sverre Økshoff, Noralf Ronthi, Kim Ljung og litt senere Marius Roth) av det norske rock/metal bandet Klissne Seigmenn (senere endret til Seigmen).
Han startet med å spille rytmegitar i tillegg til vokal, men da gitarist Roth ble med, gikk han helt over til vokalist. Han er kjent som Seigmens frontmann, ved siden av Kim Ljung. Etter at Seigmen ble oppløst, deltok Møklebust i stiftelsen av Zeromancer sammen med Ljung og Ronthi. Han er idag (2014) fortsatt vokalist i Zeromancer.
Herceg Novi
Herceg Novi (serbisk: Херцег Нови; italiensk: Castelnuovo) er en by og kommune i det sørvestligste Montenegro, ytterst i Kotorbukta under fjellet Orjen, like ved grensen til Kroatia. Herceg Novi ligger langs lange strandområder ved Adriaterhavet.
Herceg Novi har om lag 13 000 innbyggere, mens folketallet i hele kommunen i 2003 var i alt 33 034. Befolkningen er økende. Flertallet på 52% er serbere, og Herceg Novi er den største serbisk-dominerte byen ved Adriaterhavet. Kun 28% er montenegrinere, 2% kroater og 1% sigøynere (Roma).
Nabobyen Igalo ligger i samme kommune og de to tettstedene er i praksis ett, sammenhengende byområde med 16 500 innbyggere og stor turisme. I Norge er Levanger vennskapskommune.
Historie
Herceg Novi ble grunnlagt 1382 av Tvrtko Kotromanić, kongen av Bosnia. Bygrunnlaget var blant annet fiske og salthandel.
Selv om dette er en ung by, har den en relativt dramatisk bakgrunn med variert statlig tilhørighet. I den venetianske perioden 1420 – 1797 gikk byen under navnet Castelnuovo ("Nyborg"), men ble først styrt av Venezia sent i perioden. Tyrkerne tok byen i 1482 og holdt den helt til 1687, i mellomtiden var den en kort periode okkupert av Spania.
I 1687 tok Venezia kontroll med denne tyrkiske enklaven inen i den venetianske kolonien Albania Veneta. Etter 110 år ble derimot Østerrike-Ungarn tilkjent Herceg Novi, men falt så til Russland ved Bratislava-traktaten av 26. desember 1805 – som del av seiersoppgjøret etter Napoleonskrigene. Men i juli-august 1807 tok nettopp Frankrike byen og fikk den tilkjent ved Tilsit-traktaten.
I 1813 inntok så den nye staten Montenegro Herceg Novi, men østerrikerne tok den tilbake med makt i 1816. Etter to år, i november 1818, red derimot serbiske styrker inn i byen og tok kontroll med Herceg-Novi og kystområdet – etter hvert organisert i Jugoslavia. Fra 1941 til 1943 var byen okkupert av Italia.
Ved lokalvalget 6. april 2008 fikk regjeringspartiene DPS os SDP bare 33% av stemmene, og opposisjonspartiet SNP fikk sammen med serbiske lister rent flertall.
Transport og økonomi
Hovedveiene E-65 og E-80 går langs kysten gjennom Herceg Novi, østover til Podgorica og videre til Beograd i nord. Det er flyplass i Tivat (23 km øst) og i Dubrovnik i Kroatia (35 km vest).
Det meget behagelige klimaet med varme somre og milde vintre, gjør Herceg Novi til et senter for turisme og etableringer av leiligheter og hoteller. Byen har vært kjent for sine spa og kilder i århundrer, og er sammen med Budva, Kotor og Bar de viktigste turiststedene i landet. En stor utfordring er byens akutte mangel på drikkevannskilder, som medfører behov for å importere vann fra Kroatia.
Ancistropsyllidae
Ancistropsyllidae er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.
Liv og utvikling
I alle fall én av artene er beskrevet fra hjorter (axishjort og muntjak). Det ble funnet tallrike eksemplarer så det er ikke trolig at det dreier seg om tilfeldige eksemplarer som har forvillet seg over fra andre verter. Om dette er korrekt, er det et meget uvanlig tilfelle av lopper som lever på en vertsart som ikke har permanente bosteder (reir eller bol). Normalt er loppene helt avhengige av slike for at larvene, som ikke er parasitter, men lever av hudrester og de voksne loppenes avføring, skal kunne utvikle seg.
Utbredelse
Familien er utbredt i Sørøst-Asia, der de er kjent fra Nepal og Thailand.
Systematisk inndeling
Klassifikasjonen følger.
FIM-92 Stinger
FIM-92 Stinger er et passivt infrarødt innkommende/søkende luftvernmissil. Den er lett å bære og enkel å operere. Missilet kan skytes fra skulderen av en enkel operatør og bygget for å angripe fly på en avstand av opp til 4 800 meter og på en høyde fra 180 meter til 3 800 meter. Klassifisert som bakke-til-luft-missil, men kan skytes fra helikopter.
Det blir laget av Raytheon Missile Systems og under lisens av Dornier i Tyskland. Raytheon kaller missilet et MANPADS (Man-Portable Air-Defense System (Bærbart luftvernsystem). Det blir brukt av militæret i USA og mange andre land. Rundt 70 000 enheter har blitt produsert.
Missilet er 1,52 m langt og 70 mm i diameter med 100 mm finner. Det veier 10,1 kg. Stinger blir skutt ut av en liten løftmotor som presser det fra sikker avstand fra operatøren før hovedmotoren, en fast drivstoffs, to-stegs motor, som akselererer det til høyeste hastighet på 2,2 mach (750 m/s). Sprengladningen er på 3 kg og sprer en mengde små prosjektiler som skytes ut ved hjelp av en lunte som antennes enten ett lite stykke fra målet eller ved anslag.
Under den kalde krigen ble en del Stingermissilerer eksportert til den afganistanske motstandsbevegelsen.
Kari Byron
Kari Elizabeth Byron (født 18. desember 1974) er en amerikansk TV-personlighet kjent fra serien MythBusters.
Privatliv
Byron har en datter (født 2009) fra sitt ekteskap med Paul Urich fra 2003 til 2020.
Vidasete Opp
Vidasete Opp er et motbakkeløp i Vik i Sogn som arrangeres av Feios Idrettslag. Løpet ble første gang arrangert i 2006.
Løypa starter i Lunde på 400 meters høyde, og har målgang på toppen av Vidasethovden på 1227 meter. Løypa er 4,5 km lang.
Tara-brosjen
Tara-brosjen er betraktet som en av de viktigste bevarte gjenstander fra tidlig kristen tid av irsk øykunst, og er utstilt på Irlands nasjonale museum i Dublin.
Formgivingen, håndverkerens teknikk, innbefattet det fine ornamentarbeidet og innleggene av gull, sølv, kobber, rav og glass er av meget høy kvalitet og vitner om det høye nivået til Irlands gullsmeder på 600-tallet. Brosjen er gjort i en ufullstendig sirkel, noe som viser at den ikke var ment for å holde på klærne, men kun hadde dekorativ effekt. Som mange andre brosjer fra perioden inneholder den hverken kristne eller hedenske motiver, og ble gjort for velstående person, ganske sikkert av hankjønn, som ønsket personlig uttrykk av status. Tara-brosjen er sannsynligvis den mest spektakulære og en av de best bevarte av flere dusin kostbare brosjer som er funnet på De britiske øyer, hovedsakelig i Irland. Selv om alle har likheter i stil er hver og en fullstendig forskjellig i detaljene. Kostbart metall er benyttet, men kun halvedelsteiner.
Selv om brosjen er navngitt etter Tara Tara-åsen, setet for Irlands mytologiske overkonger, har Tara-brosjen faktisk ingen kjent forbindelse med hverken Tara eller overkongene. Brosjen ble funnet i august 1850 på stranden av Bettystown i nærheten av Laytown i grevskapet Meath. Finneren, en bondekvinne (eller hennes to sønner), hevdet å ha funnet den i en boks som gravd ned i sanden, men mange mener at det faktisk ble funnet på innlandet og at påstanden om stranden var kun en unnskyldning for å unngå juridiske komplikasjoner med eieren av det reelle området. Smykket ble deretter solgt til en antikvitetshandler som innså dens verdi og kalte den for «Tara-brosjen» for å gjøre smykket mer attraktivt.
Auf Wiedersehen, auf Wiedersehen
Ifølge historien var Lynn på ferie i Sveits, da hun hørte sangen bli sunget på ølstuer. Hun besluttet seg for å spille inn en engelskspråklig versjon på plate.
Vera Lynn with Soldiers and Airmen of HM Forces and the Johnny Johnston Singers har spilt inn sangen.
Norske versjoner
Erik Diesen har skrevet en norsk tekst. På norsk bærer den tittelen «Vel møtt igjen».
Listeplasseringer
«Auf wiederseh'n Sweetheart» kom på den britiske singlelisten 15. november 1952 og lå der i én uker med nummer ti som høyeste plassering.
Den ble den første sangen med en utenlandsk artist som lå på førsteplassen på Billboard Best Sellers In Stores-listen.
Musikkåret 1527
Musikkåret 1527 er en oversikt over hendelser, fødte og avdøde musikkpersonligheter i 1527.
Erik Ugerup
Erik Ugerup (født ca. 1500 i Halland, død i Ulen) ved Tønsberg 1571) var en dansk-norsk adelsmann, lensherre og riksråd. Han var gift med Anne Nilsdatter (Gyldenløve) til Austrått, datter av Nils Henriksson og Inger Ottesdotter Rømer.
Erik var sønn av Axel Ugerup til Vagnø i Halland og Margrethe Brahe, og kom til Norge etter ekteskapet med Anne Nilsdatter. Han var først lensherre over Vardøhus, en stilling han arvet fra sin svigerfar. Senere ble han lensherre i Tønsberg, eide Sem hovedgård, var befalingsmann på Akershus og sammen med tre andre adelsmenn, høvedsmann over bergverksdriften i Norge.
Sangstjerner
Sangstjerner (også kjent som «kjendis-Idol») er en norsk talentkonkurranse som gikk på TV3 i 2007. Her skulle norske kjendiser delta i en sangkonkurranse. Hovedhensikten var å fremføre kjente sanger på best mulig måte. Ingen av dem var musikere eller sangere. De ble stemt ut en etter en av seerne. Første program fikk deltagerne selv velge låtmateriale, men deretter var det kanalen som bestemte hva de skulle synge. Konkurransen gikk direkte fra Lillestrøm kulturhus på torsdagskveldene og ble ledet av Kathrine Sørland og Alf Gunnar Nilsen. Sangstjerner var basert på et britisk TV-konsept, som TV3 kjøpte da TVNorge trakk seg ut.
Anita Skorgan, Christian Ingebrigtsen og Åge Sten Nilsen utgjorde dommerpanelet. Skorgan trakk seg imidlertid etter fire program fordi hun mente TV3 krevde hun skulle være strengere mot deltakerne. Hun ble erstattet av Tor Milde.
Adam Schjølberg og Svein Østvik gikk til finalen. Seieren gikk til Schjølberg.
Programmet ble ingen seersuksess. Premieren ble kun sett av 113 000. Noe som ga TV-kanalen en markedsandel på 9,9 prosent. Etter noen sendinger sank seertallet til under 100 000 og serien ble etterhvert avskrevet som høstens store TV-flopp.
Deltakere
(Dagbladets kommentar i parentes)
Siederia listerella
Siederia listerella er en sommerfugl som tilhører familien sekkspinnere (Psychidae). Den er kjent to norske funn, fra Hedmark og Nordland. Hunnen er larvelignende, mens hannen ser ut mer som en vanlig sommerfugl.
Utseende
Hannen er en liten til middelsstor (vingespenn 11-15,5 mm), spinkel sekkspinner. Antennene er trådformede og omtrent halvparten så lange som forvingene. Hodet og kroppen er gråsvarte. Forvingen er forholdsvis stor, lys med mørkgrått, tett nettmønster. Bakvingen er gråhvit. Hos denne arten er vingene kledt med forholdsvis brede skjell. Hunnen er mørkbrun, fet og larvelignende, men antenner og bein er velutviklede. Fasettøynene er ganske små. Larven lever i en 6–8 mm lang, sigarformet larvesekk med trekantet tverrsnitt. Den er kledt med sandkorn.
Levevis
Arten finnes helst ved solrike lysninger og skogkanter i furudominert barskog, gjerne på sandig jord. Den er trolig noe varmekrevende. Larven eter moser og lav og utvikler seg på ett år. De voksne sommerfuglene er aktive i april-mai.
Utbredelse
Arten er kjent fra Norden, Baltikum og det nordvestlige Russland, men gjelder for å være uvanlig over alt. I Norge er det bare to funn, fra Elverum i Hedmark og fra Saltdal i Nordland, begge tidlig på 1980-tallet.
Sverige under Sommer-OL 2004
Sverige under Sommer-OL 2004. 115 sportsutøvere fra Sverige deltok i tjue sporter under Sommer-OL 2004 i Athen. Sverige kom på 19.-plass med fire gull-, to sølv- og en bronsemedalje. Svømmeren Lars Frölander var Sveriges flaggbærer under åpningsseremonien.
Moksja
Moksja (russisk: Мо́кша) er ei elv i det sentrale Russland. Den er ei høyre sideelv til Oka, og renner gjennom Penza oblast, republikken Mordovia og Rjazan oblast. Elva er 656 km lang, med et nedslagsfelt på 51 000 km².
Moksja har sitt utspring på 240 moh i de nordvestre delene av Volgaplatået, rundt 35 km vest for byen Penza. Den renner deretter i nord-nordvestlig retning gjennom åslandskapet på Volgaplatået. I sitt nedre løp renner den over Oka-Don-sletten, og munner til slutt ut i Oka på 79 moh, 30 km sørøst for Kasimov. Ved munningen er elva rundt 100 meter bred og tre meter dyp, med en strømhastighet på 0,2 m/s.
Moksja fryser til i månedsskiftet november/desember og er frosset over til i april. Middelvannføringen målt 72 km overfor munningen er 95 m³/s (minimum om vinteren 8,5 m³/s, maksimum i vårløsningen i april 2360 m³/s). I de nedre delene er høyvannsperioden i mai.
De største sideelvene er fra høyre Isa, Sivin, Satis og Jermisj, og fra venstre Atmis, Vad og endelig Tsna, som er lengre enn Moksja selv, dermed den største sideelven med god margin.
Av byer langs Moksja kan nevnes Kovylkino, Krasnoslobodsk og Temnikov
Moksjas nedre løp er seilbart til Kadom, 120 km fra samløpet med Oka, men den har ikke hatt regulær trafikk siden midten på 1990-tallet.
Turid Haaland
Haaland debuterte i 1926 på Det Norske Teatret. Hun spilte dattera i Runar Schildts stykke Den store rolla, mens foreldrene ble spilt av hennes virkelige foreldre, Mally Carenius Haaland og Ingjald Haaland, som begge var skuespillere. Hun var senere i hovedsak knyttet til Det Nye Teater (som senere skiftet navn til Oslo Nye Teater), i hovedsak med komedieroller som Nille i Jeppe på Bjerget.
Haaland var også aktiv som filmskuespiller. Hun debuterte i Familien på Borgan i 1939. Hun var særlig aktiv på lerretet på 1950-tallet, og spilte blant annet i flere av Arne Skouens filmer. Hun hadde en av hovedrollene i Aldri annet enn bråk.
Haaland var stemmen til Karius i dukkefilmen om Karius og Baktus.
Bergen Pipeband
Bergen Pipeband ble stiftet i 2005 av den britiske sekkepipespilleren Chris Jones og den danske sekkepipespilleren Kirstine Folmann. Bandet ble etterhvert assosiert med Bergen Scottish Society. Bandet ble oppløst som Bergen Pipeband i september 2009, og delt i to forskjellige band:
Aktiviteter
Bergen Pipeband opptrådte både på riksdekkende-tv, lokal-tv og radio, og ble skrevet om i diverse aviser. Bandet spilte til flere høyprofilerte arrangementer, blant annet The Tall Ships' Races 2008, Herremiddagen, Remembrance Day-markeringen, årlig deltagelse i Pillargurifestivalen i Otta, og årlig prosesjon på 17. mai i Bergen mellom 2005 og 2009.
1785 Wurm
1785 Wurm er en hovedbelteasteroide og går i bane innenfor asteroidefamilien Flora. Den ble oppdaget 15. februar 1941 av Karl Wilhelm Reinmuth ved Landessternwarte Heidelberg-Königstuhl i Heidelberg.
Batá
Batá (spansk: Río Batá eller Río Garagoa) er ei elv i Colombia. Den er ei venstre sideelv til elva Guavio i Orinocos nedslagsfelt. Elva er utbygd til kraftproduksjon i Chivor-demningen.
I Am… Sasha Fierce
I Am... Sasha Fierce er det tredje solo studioalbumet til den amerikanske R&B-sangeren Beyoncé Knowles (best kjent under artistnavnet Beyoncé). Albumet ble utgitt i USA den 18. november 2008. Det gikk inn på nummer én på Billboard 200-listen den første uken etter lanseringsdatoen, og ble dermed hennes tredje album på rad som gikk rett inn på førsteplass på denne listen. I Am... Sasha Fierce ble kåret til nummer to på Entertainment Weeklys liste over de 10 beste albumene i 2008.
Bakgrunn
Beyoncé brukte nesten ett år lengre tid på dette albumet enn hun hadde gjort på sine to forrige soloalbum, B'Day og Dangerously In Love. Heller ikke på noen av albumene hun ga ut med gruppa Destiny's Child, før hun startet sin solokarriere, brukte hun like lang tid. Hun opplyste at hun og hennes samarbeidspartnere hadde skrevet og produsert over sytti låter til dette albumet.
Altertavle
En altertavle er et religiøst kunstverk som er plassert over eller bak alteret i en kristen kirke.
Altertavlen kan være laget av forskjellig materiale. Den kan være malt, hugget i stein eller utskåret i tre.
Allerede fra gresk og romersk tid var det vanlig å utsmykke alteret. I den første kristne tid sto presten bak alteret. Endring i liturgien gjorde at presten fikk sin plass foran alteret og vi fikk da de store alterskap med plass til helgenbilder og med dører for å åpne på særlige festdager. Etter reformasjonen fikk vi enklere altertavler, men vi ser formen fra alterskapene, men nå med faste dørfløyer. Etter hvert fikk denne altertypen påsatt ornerte fløyer og toppstykker. De første lutherske altertavlene hadde ofte rene tekstfylte flater, men dette ble erstattet med bildefremstillinger ofte i kombinasjon med tekst.
I Am… Sasha Fierce
Bakgrunn
Hennes far og manager Mathew Knowles kommenterte arbeidet med platen slik: «Beyoncé var steinhard og hun hadde fullstendig kreativ kontroll under innspillingen. Hun følte hun ikke kunne blande sangene sammen. Hun er på et helt annet sted nå enn hun var ett år siden. Hun er gift, og dette albumet reflekterer dette.» Sangen «Halo», skrevet av Ryan Tedder, ble opprinnelig tilbudt den britiske sangeren, Leona Lewis, men ble så gitt til Beyoncé Knowles fordi Lewis ikke hadde tid til å spille inn sangen.
Sasha Fierce
Albumet introduserer Beyoncés alter ego «Sasha Fierce». Hun uttalte at Sasha ble «født» under produksjonen av hennes hitsingle fra 2003, Crazy in Love. I et intervju med Entertainment Weekly magazine erklærte hun imidlertid at hennes alter ego eksisterte «kun på scenen».
Sporliste
{| width="0%"
I Am... Sasha Fierce
(Sasha Fierce)
5. serierunde i Toppserien 2011
5. serierunde i Toppserien 2011 ble spilt torsdag den 28. april klokken 18:00.
Tabell
Stillingen etter 28. april.
I Am… Sasha Fierce
I Am... Sasha Fierce Deluxe Edition
(Sasha Fierce)
Potisje
Potisje (Потисје) er navnet på tilsigsfeltet til elven Tisa i Serbia og provinsen Vojvodina. Tisa renner mellom regionene Banat og Bačka.
Kommuner i Potisje
Bačka:
Banat:
Historie
I det første hundreåret benyttet forfatteren Plinius navnet Pathissus for å skildre området rundt Tisa. Siden dette navnet ligner mye på det moderne slaviske navnet Potisje (som betyr landområdet rundt elva Tisa på slavisk), som er et typisk slavisk navn for områder rundt elver (som Podunavlje, Pomoravlje, osv) kan navnet Plinius nevner indikere at det allerede var slavere i området på denne tiden.
Mellom 1702 og 1751, hørte de vestlige delene av Potisje (i regionen Bačka) til den habsburgske Militærgrensen langs Tisa-Mureş. Av byer i dette grenseområdet fant en Bečej, Ada, Senta og Kanjiža (i dagens Serbia), Szeged (i dagens Ungarn), samt andre steder i Bačka, som Subotica, Sombor og Sentomaš (Srbobran). Etter at grenseområdet ble avskaffet i 1751, emigrerte mange serbere til Russland. For å hindre dette oppretta styresmaktene i Habsburgmonarkiet det autonome Distriktet Potisje med sete i Bečej. Distriktet Potisje eksisterte fra 1751 til 1848. Tre privilegier ble gitt til distriktet i 1759, 1774, og 1800. Det første privilegiet til distriktet definerte dets autonome status, mens den andre tillot etnisk ungarere å bosette seg i distriktet. I den følgende perioden bosatte mange ungarere seg i Potisje og de erstattet serberne som den dominerende nasjonen i deler av regionen.
Etniske grupper
Kommuner med serbisk etnisk majoritet er: Žabalj (86 %), Titel (85 %), Novi Kneževac (59 %), Kikinda (76 %), Novi Bečej (69 %), og Zrenjanin (74 %).
Kommuner med ungarsk etnisk majoritet er: Kanjiža (86 %), Senta (81 %), Ada (77 %), og Čoka (52 %).
Kommunen Bečej er etnisk blandet med 49 % ungarere og 41 % serbere.
Brungumpspinner
Brungumpspinner (Euproctis chrysorrhoea) er en sommerfugl i gruppen børstespinnere (Lymantriidae). Den er ikke funnet i Norge, men det er kjent noen funn fra det sørligste Sverige og Danmark, trolig for det meste innfløyne eksemplarer. Den ligner på slektningen rødgumpspinner (Euproctis similis), men skiller seg fra denne på at hele bakkroppen, ikke bare spissen, er brunrød.
Snagov
Snagov er en kommune og by i Romania. Den er bygget opp rundt klosteret i Snagov, som ligger på ei øy i Snagovsjøen. Klosteret ble etter sigende bygget av Vlad 3. Țepeș (også kalt Spidderen Vlad og Vlad Drakulya / Vlad Dracula). Det sies at Vlad Țepeș er begravet foran alteret i denne kirken etter å ha dødd i kamp med tyrkerne i 1476, men dette ryktet avvises bestemt av munkene som bor i klosteret idag.
Deutsche Schiff- und Maschinenbau
Deutsche Schiff- und Maschinenbau Aktiengesellschaft (forkortet: DeSchiMAG) var et samarbeid mellom åtte tyske skipsverft i perioden 1926 til 1945.
Historie
DeSchiMAG ble grunnlagt i 1926 da innflytelsesrike handelsmenn og bankmenn fra Bremen bestemte seg for å danne et samarbeid mellom de store tyske skipsverftene under AG Weser. I tillegg til å føre til høyere effektivitet ville samarbeidet støtte opp om AG Weser i firmaets finansielle vanskeligheter.
Mens de store skipsverftene Blohm & Voss og Bremer Vulkan AG var uinteressert i en sammenslåing grunnet deres markedsposisjon, så gikk åtte andre prominente skipsverft med på å samarbeide. Disse var:
DeSchiMAG ble det største skipsverftet i Tyskland innen slutten av 1927 med rundt 15,000 arbeidere av 53,000 - rundt 28 % av den totale arbeidsmassen. Og den 24. mai 1927 ble det første årlige møtet i DeSchiMAG avholdt i bygningen til Bank JF Schroeder KGaA i Bremen. Der kunne det legges frem at firmaet hadde hatt et overskudd på 412,772.74 reichsmark det første året.
De påfølgende årene gikk mange av firmaene konkurs, og mange verft ble nedlagt eller solgt. AG Weser og Seebeckwerft var blant de som overlevde denne prosessen av nedstengning og konsentrering. AG Weser fortsatte å konsentrere seg om handelsskip, og senere krigsskip. Seebeck derimot fokuserte på mindre skip, samt reparasjon og vedlikehold av eksisterende skip.
DeSchiMAG bestemte seg for å greine ut i nye markeder blant annet for å skape arbeidsplasser, og gikk inn i flyproduksjonsbransjen.
I 1933 ble Weser Flugzeugbau GmbH, eller Weserflug, grunnlagt. Firmaet begynte å lage flydeler, og senere hele fly i forskjellige steder i Tyskland, blant annet i det tidligere skipsverftet Frierichswerft AG. I 1936 ble Weserflug splittet fra DeSchiMAG, og ble et eget firma. Firmaet ble den fjerde største flyprodusenten i Tyskland under andre verdenskrig - men bygde kun fly under lisens fra andre firmaer, som Dornier og Junkers Flugzeug und Motorenwerke.
1941 kjøpte konglomeratet Krupp opp majoriteten av aksjene, og ble hovedaksjonær i begge firmaer.
Etter krigen ble DeSchiMAG oppløst, men AG Weser og Seebeck AG overlevde nok en gang. AG Weser gikk konkurs i 1983, mens Seebeck ble en del av Bremer Vulkan Verbund AG. Senere i 1988 ble det del av Schichau skipsverft til SSW Schichau Seebeck skipsverft GmbH. Dette verftet ble nedlagt i 2009.
Almannbergjet Opp
Almannbergjet Opp er et motbakkeløp i Oppdal som arrangeres av Vollan IK. Løpet ble første gang arrangert i 2009.
Løypa starter ved Oppdalsbanken på 544 meters høyde, og har målgang på toppen av Almannbergjet på 1342 meter. Løypa er 9 km lang og følger den gamle skogsveien til Våttåhaugen før den dreier opp mot toppen på snaufjellet.
Løpet er ikke arrangert etter 2012.
Rock ’N’ Roll (album)
Rock 'N' Roll er det niende studioalbumet til heavy metal-bandet Motörhead.
Osa (Ulvik)
Osa er ei elv i Ulvik kommune i Hordaland. Den består av to hovedgreiner, Austdøla og Norddøla. Den har utspring fra fjellområdene nordvest for Hardangerjøkelen og munner ut ved bygda Osa innerst i Osafjorden. Elva er utbygd til kraftproduksjon i Sima kraftverk.
Kadom
Kadom (russisk: Кадом) er en bymessig bosetning i Rjazan oblast i Russland. Den ligger ved elva Moksja, rundt 180 km øst for Rjazan.
Kadom ble første gang nevnt i historiske kilder i 1209. Den hadde bystatus til 1926, da den ble nedgradert til en landlig bosetning. Den fikk status som bymessig bosetning i 1958.
Demografi
Befolkningsutvikling: ! År || Folketall || Kilde
Økonomi
I Kadom ligger Kadomskij veniz, som lager broderte gjenstander. Stedet har også en treforedlingsfabrikk og et meieri.
Atlas (stjerne)
Atlas, også kjent som 27 Tauri, er et trippel-stjernesystem i stjernehopen Pleiadene (M45).
Atlas A består av to blå-hvite kjempestjerner, som danner en spektroskopisk dobbeltstjerne. Atlas A tilhører spektralklasse B, og har en tilsynelatende størrelsesklasse på +3.62. Størrelsesklassen på de to stjernene er henholdsvis +4.1 og +5.6. Ledsageren til den største stjernen, har en omløpstid på 1250 dager.
Atlas B er den tredje ledsageren, med en svakere størrelsesklasse på +6.8. Den befinner seg 0.4 bueminutter eller minst 52 astronomiske enheter unna den største stjernen i Atlas A.
Uncharted 2: Among Thieves
Uncharted 2: Among Thieves er et action-eventyrspill utviklet av Naughty Dog og utgitt av Sony Computer Entertainment for PlayStation 3-plattformen i oktober 2009. Det er oppfølgeren til Uncharted: Drake's Fortune. I Uncharted 2 følger man Nathan Drake, men denne gangen setter de alt på spill for å finne Marco Polos tapte skatt. Dette er de selvfølgelig ikke alene om.
David Vogt
David Vogt er navnet til flere personer:
Uncharted 2: Among Thieves
Handling
Spilleren kontrollerer en karakter kalt Nathan Drake, som kan utstyres med opp til to skytevåpen - og et begrenset antall granater. Drake kan også få tak i våpen, som automatisk erstatter det eksisterende våpenet han brukte, og skaffe ekstra ammunisjon fra drepte fiender. Gjennom hele spillet er det 101 spesielle skatter som kan være skjult eller på vanskelig tilgjengelige steder som spilleren kan samle på. Å samle på alle disse skattene, sammen med å gjennomføre visse bragder i spillet, fører til tildeling av medaljer og penger i spillet som kan brukes til å låse opp ekstra innhold som for eksempel muligheten til å skaffe våpen med uendelig ammunisjon. En stor del av medaljene i spillet brukes til å tildele trofeer.
Nathan Drake er en skattejeger som blir kontaktet av en tidligere medarbeider Harry Flynn og Flynns kjæreste Chloe Frazer, for å hjelpe dem med å stjele en mongolsk oljelampe koblet til Marco Polos reise fra Kina i 1292. Nate og Flynn bryter seg inn ved et museum i Istanbul og finner lampen, som inneholder et kart og brennbar harpiks som avslører Marco Polos flåte som forliset i Borneo, og inneholder Cintamani-steinen fra den fantastiske byen Shambhala. Men Flynn planlegger også å forråde Nate, for å slippe å dele den enorme fortjenesten.
Grafikk og detaljer
Omgivelsene er dynamiske, som vil si at ting kan flyttes på og ødelegges. Som i Uncharted: Drake's Fortune er det mye klatring og manøvrering.
Naughty Dog benytter Naughty Dog Game Engine 2.0 i dette spillet. Og for å få maksimal spill opplevelse, bestemte Naughty Dog seg for å benytte seg av all kraften i cpu'en. I motsetning til Uncharted: Drake's Fortune hvor de kun brukte 30%. Naughty Dog Game Engine 2.0 gir en «real-time» bevegelse i omgivelsene; som trær, vann, busker og lignende. Men også i bevegelsene til figurene i spillet, når de snakker, sloss og beveger seg generelt. Naughty Dog Game Engine 2.0 brukes sammen med Havoc Physics i dette spillet.
Anmeldelser
Dette spillet har fått nesten bare gode anmeldelser fra kritikere fra hele verden. Det fokuseres på blant annet historie, grafikk, brukervennlighet og hvordan spillet tar deg med inn i spillets karakterers verden. Dette et spill som faktisk tar deg med inn i historien. Dette kommer noe av at grafikken på omgivelsene og karakterene er så dynamisk.
1786 Raahe
1786 Raahe er en hovedbelteasteroide og går i bane innenfor asteroidefamilien Eos. Den ble oppdaget 9. oktober 1948 av Heikki Alikoski i Åbo. Asteroiden har fått sitt navn etter det finske navnet på byen Brahestad.
Tsna (Moksja)
Tsna (russisk: Цна) er ei elv i Tambov og Rjazan oblast i Russland. Den er ei venstre sideelv til Moksja, og er 451 kilometer lang.
Tsna renner gjennom byene Tambov og Morsjansk.
Åpningsbalanse
Åpningsbalansen er en oppstilling av et selskaps eiendeler, egenkapital og gjeld, ved oppstart. Balansen skal bekreftes av revisor, jf. aksjeloven §2-8(2).
Vegard Martinsen
Vegard Martinsen (født 6. mars 1955) er en norsk forfatter og politiker. Han var leder i Det Liberale Folkepartiet. Han har skrevet flere bøker. Han har tidligere også vært formann i Foreningen for Studium av Objektivismen.
Bakgrunn
Han har studert filosofi, matematikk og fysikk ved Universitetet i Oslo og tok cand.scient.-graden i 1981. I perioden 1989–1993 var han vararepresentant til Stortinget for Fremskrittspartiet.
Martinsen er nå ansatt ved Vox i Oslo. Vox, nasjonalt fagorgan for kompetansepolitikk, er en videreføring av blant annet Statens ressurs- og voksenopplæringssenter (SRV), hvor Martinsen underviste i matematikk, fysikk og filosofi.
Utgivelser
Martinsen har skrevet et stort antall kronikker, artikler, og innlegg som er publisert i blant annet Aftenposten, Morgenbladet, Dagbladet, Verdens Gang, Dagsavisen, Humanist, Teknisk ukeblad, Tidsskriftet Liberal og AerA.
Musikkåret 1568
Musikkåret 1568 er en oversikt over hendelser, fødte og avdøde musikkpersonligheter i 1568.
Trades Union Congress
Trades Union Congress (TUC) er en nasjonal hovedsammenslutning av fagforeninger i Storbritannia som ble grunnlagt i 1868. Den omfattet i 2023 48 fagforeninger med totalt 5,5 millioner medlemmer
Dens høyeste besluttende organ er en årlig kongress som finner sted i september. I tillegg møtes dets rådsforsamling annenhver måned. En utøvende komite velges av rådets medlemmer.
Generalsekretær
Generalsekretæren er ansvarlig for organisasjonens drift og iverksettelsen av dens politikk som årlig fastsettes av organisasjonens årlige kongress og rådsforsamling. Han er også organisasjonens representant i det offentlige liv og under dens samkvem med andre organisasjoner.
Stillingen ble opprettet i 1921, da den parlamentariske komite av TUC ble erstattet av det øverste råd. Stillingen har vært en permanent fulltids-jobb siden 1904. Før 1904 ble generalsekretæren valgt årlig av kongressen.
Generalsekretærer
1 Fungerende frem til 11. september 1926
2 Fungerende frem til 2. september 1969
Milla Clementsdotter
Milla Clementsdotter (født 1. november 1812 i Orrnäsfjäll, Föllinge, Sverige, død 8. april 1892 i Roan, Sør-Trøndelag) var en sørsamisk kvinne som huskes av ettertiden for å ha veiledet Lars Levi Læstadius i spørsmål om kristen tro. Læstadius omtalte henne som «Maria», og Milla er kjent som «Lappmarkens Maria».
Biografi
Foreldrene var Clemmens Andersson og Anna Larsdotter. Etter farens død i 1817 giftet moren seg på nytt med Torkel Jonsson. Det førte til at Milla fikk en søster til, Sara Brita, som ble født i 1825.
Møte med Læstadius
Milla og Læstadius møttes sannsynligvis 1. januar 1844 i Åsele kirke. Ifølge Læstadius hadde Maria tidligere truffet presten Per Brandell i Nora forsamling i Ångermanland. Brandell løste henne fra tvilen, forteller Læstadius: «Denna enfaldiga flicka hade erfarenheter i nådens ordning, som jag aldrig hört förut. Hon hade vandrat långa vägar för att söka ljus i mörkret och under sina vandringar slutligen kommit till pastor Brandell i Nora. När hon för honom öppnade sitt hjärta, så löste han tvivlet, och hon kom genom honom till den levande tron. (…) Och nu först, tänkte jag, nu ser jag vägen, som leder till livet.»
Møtet mellom Milla og Læstadius var et vendepunkt i Læstadius' liv. Han ble inspirert av Millas enkle fortellinger om sine «erfaringer i nådens orden», som Læstadius selv kalte det. Etter møtet startet han forkynnelsen som markerte starten på den læstadianske vekkelsen.
Landro kirke
Landro kirke er en arbeidskirke fra 1977 på Sotra i Øygarden kommune. Den ble vigslet 11. desember 1977 av Thor With som den gang var biskop i Bjørgvin bispedømme. Byggverket er i betong og har 400 plasser.
Planene for kirke på Landro er gamle, og da Fjell kirke ble vigslet i 1874 ble det av kommunens ordfører lovet av nordre del av kommunen også skulle få sin egen kirke. Det viste seg imidlertid vanskelig å få reist midler, og selv om behovet ble avhjulpet ved at det ble reist et bedehus i 1923 hadde ikke sokningene glemt løftet. Først i 1973 ble det i kommunestyret fattet vedtak om bygging av den nye kirken. Arbeidet tok fatt i desember 1976. Det skulle altså ta over 100 år å oppfylle dette løftet.
Den spesielle alterveggen i kirken består av rullesteiner som ble hentet på Lerøy i nabokommunen Sund.
.cat
.cat er et generisk toppnivådomene på Internett. Dets formål er å fremme katalansk språk og kultur. Det ble godkjent i september 2005.
Historie
Før .cat ble tilgjengelig ble, på grunn motvilje blant katalanske institusjoner, selskaper og personer til å bruke .es-domener til sine nettsider, benyttet andre alternativer. Et eksempel på dette er nettstedet til byen Girona i Catalonia, som bruker et .gi-domene (https://web.archive.org/web/20040317163605/http://www2.ajuntament.gi/), til tross for at .gi er Gibraltars nasjonale toppnivådomene.
For å løse dette problemet ble .cat i september 2005 godkjent, med siktemål å betjene behovet til det katalanske språklige og kulturelle fellesskap på Internett. Dette fellesskapet utgjøres av de som bruker katalansk språk til sin kommunikasjon online, og/eller fremmer forskjellige aspekter ved katalansk kultur online.
Den innledende registreringsperioden varte fra 13. februar 2006 til 21. april 2006. Registrering var åpen for alle fra og med 23. april 2006.
Restriksjoner
.cat-domenet er ikke territorielt, men gjelder hele det katalanskspråklige fellesskap, enten det er basert i Catalonia eller ikke. For å bli tildelt et .cat-domene må en tilhøre det katalanske språk- og kulturfellesskap på Internett. En person, organisasjon eller et selskap anses å ha tilhørighet hvis de:
Eksterne lenker
Toppdomän
Erik Solér
Biografi
Solér vokste opp på Lillestrøm med norsk mor og spansk far. Faren flyttet tidlig tilbake til Spania og moren ble aleneforsørger. Med forbildet Tom Lund i naboblokka ble det naturlig for Solér å begynne med en fotballkarriere i Lillestrøm SK. De første årene var han midtbanespiller, men han ble senere omskolert til høyreback. Solér forlot Lillestrøm i 1984, og hadde et kort opphold i Eik-Tønsberg før han ble proff i Hamburger Sportverein. Etter én og en halv sesong i tysk fotball returnerte Solér til Norge og signerte for Brann. Han hadde også et opphold i danske AGF Aarhus før han avsluttet karrieren med et nytt opphold i Lillestrøm. Han ble dansk cupmester for Aarhus i 1988 og scoret i finalen.
På siste halvdel av 1990-årene var Solér, som er utdannet psykolog, en av Norges mest profilerte spilleragenter. To av hans mest kjente klienter var Erik Mykland og Steffen Iversen. Han sluttet som agent i 2003 da han kjøpte seg inn i. Han jobber også som ekspertkommentator i Viasat 4. Den 7. desember 2009 ble han presentert som general manager og sportsdirektør for New York Red Bulls i Major League Soccer en jobb han hadde frem til 2014.
Fra 2018 er Solér sportssjef i Norsk Toppfotball.
Avslutningsseremonien for Vinter-OL 2010
Avslutningsseremonien for Vinter-OL 2010 fant sted den 28. februar 2010 klokken 17:30 PST på BC Place Stadium i Vancouver i Britisk Columbia i Canada. Det var den første avslutningsseremonien som fant sted innendørs siden Vinter-OL 1984 i Sarajevo.
1787 Chiny
1787 Chiny er en hovedbelteasteroide og går i bane innenfor asteroidefamilien Eos. Den ble oppdaget 19. september 1950 av Sylvain Julien Victor Arend ved Observatoire Royal de Belgique i Uccle.
Avslutningsseremonien for Vinter-OL 2010
Parade og flaggbæring
Flaggbærere for de deltagende nasjonene kom inn på stadion på samme tid som nasjonalsangen. Etter tradisjonen gikk ikke utøverne i noen spesiell rekkefølge inn på stadion, før de fant sine reserverte plasser på første rad i salen.
Bøkebørstespinner
Bøkebørstespinner (Calliteara pudibunda) er en sommerfugl i gruppen børstespinnere (Lymantriidae). Denne grå arten ble nylig funnet for første gang i Norge, men vi har to lignende arter, granbørstespinner (C. abietis) og heibørstespinner (C. fascelina).
Levevis
Bøkebørstespinneren lever mest i bøkeskog, men kan også forekomme i edelløvskog eller også i andre former for løvskog. Larven lever først og fremst på bøk, men kan også leve på eik, hengebjørk og andre løvtrær. De voksne sommerfuglene flyr om natten i mai – juli, og hannene kommer gjerne til lys. Paringen er langvarig og kan pågå opptil et døgn, deretter legger hunnen opptil 500 egg. Nyklekte larver kan spres med vinden ved at de bruker en silketråd som seil. De er utvokste på høsten, kryper da ned på bakken, spinner seg inn i en kokong og forvandler seg til en puppe, som overvintrer. Her skiller arten seg fra de fleste andre nordlige børstespinnere, som overvintrer som egg eller larver.
Utbredelse
Bøkebørstespinneren finnes fra Den iberiske halvøy og Storbritannia østover gjennom Russland til Japan, sørøstover til Afghanistan. I Norden finnes den over hele Danmark, i Sverige nord til Uppland og i det sørligste Finland. Den ble funnet i Norge for første gang i Kristiansand i 2008.
NM i ishockey 1977
vant sitt første norgesmesterskap etter seier i sluttspillsgruppespillet.
Geografisk pol
En geografisk pol er ett av de to punktene – nordpolen og sydpolen – på overflaten av en roterende planet (eller andre roterende legemer) hvor rotasjonsaksen (eller bare aksen) møter overflaten til legemet. Den nordlige geografiske polen for et legeme ligger 90 grader nord for ekvator mens den sørlige geografiske polen ligger 90 grader sør for ekvator. Jordens poler ligger 10 001,966 km (WGS 84) fra ekvator målt langs jordoverflaten.
Det er mulig for en geografisk pol å «vandre» noe relativt til et legemes overflate på grunn av perturbasjoner i rotasjonen. Jordens virkelige fysiske nordpol og sydpol varierer syklisk med et par meter over et tidsrom på noen få år.
Brønnøysunds Avis
Brønnøysunds Avis er en dagsavis som utgis i Brønnøysund i Nordland. Den kom ut første gang 7. oktober 1920. Avisa kommer ut tre dager i uka, tirsdag, torsdag og lørdag. Fra 1. februar 2017 utkommer avisen to dager i uken: tirsdag og fredag. Fra samme dato innførte avisen pluss-løsning på nett.
Rienzi
Rienzi, der letzte der Tribunen (Rienzi, den siste Tribunen), WWV 49, er en stor, tragisk opera (tysk: Grosse tragische Oper) i fem akter med tekst og musikk av Richard Wagner, etter Edward Bulwer-Lyttons roman Rienzi, the last of the Roman tribunes. Operaen ble skrevet mellom 1838 og 1840, og ble uroppført 20. oktober 1842 ved Königliches Hoftheater i Dresden. Operaens format er grand opéra i meyerbeersk stil. Wagner var tidlig blitt fascinert av denne operaretningen, og ville med Rienzi og dens enorme dimensjoner overgå alt annet som tidligere var blitt komponert i denne stilen. Den er dermed en sjelden studie i pomp og prakt, så vel scenisk som musikalsk, og representerer til dels en stor kontrast til hans senere verker.
Brønnøysunds Avis
Brønnøysunds Avis ble første norske dagsavis som etablerte egen nettavis, lansert 6. mars 1995 (to dager før Dagbladet). Ansvarlig for dette var den svært datainteresserte redaktør Petter Stephan Krokaa.